Río Mondego

O río Mondego ye un río de Portugal, o río de mas longaria d'o país si paramos cuenta nomás d'os ríos que fan o suyo recorrito exclusivament por Portugal y o cinqueno río mas gran d'o país. Naixe en a sierra d'a Estrela, a 1.525 metros d'altaria sobre o livel d'a mar y as suyas auguas fluyen enta l'oceano Atlantico en un recorrito de 258 km de longaria, drenando una cuenca hidrolochica con una superficie de 6.645 km². A suya desembocadura se troba a o canto de Figueira da Foz y a mayor ciudad que trescruzan as suyas auguas ye a ciudat de Coimbra.

Os suyos afluents principals son o río Dão, o río Alva, o río Ceira y o río Ega en a marguin dreita, y o río Arunca y o río Pranto en a marguin ezquierda.

Os lugars que trescruza mientres o suyo recorrito por o país son: Manteigas, Guarda, Celorico da Beira, Fornos de Algodres, Gouveia, Mangualde, Seia, Nelas, Oliveira do Hospital, Carregal do Sal, Tábua, Santa Comba Dão, Mortágua, Penacova, Vila Nova de Poiares, Coimbra, Montemor-o-Velho, Soure y Figueira da Foz.

 Vinclos externos 

Mondego